<classify> WAKAZI 680,000 mkoani Pwani wanatarajiwa kuandikishwa kwenye daftari la wapiga kura kwa ajili ya uchaguzi wa mitaa vitongoji na vijiji utakaofanyika Novemba 24 mwaka huu. Hayo yalisemwa mjini Kibaha na Mkuu wa Mkoa huo, Evarist Ndikilo mara baada ya kujiandikisha kwenye ofisi za serikali ya mtaa wa Mwanalugali A anakoishi akiwa na kamati ya ulinzi na usalama ya mkoa ikiwa ni sehemu ya uhamasishaji wananchi kujiandikisha. Aidha alisema hadi Oktoba 10, mwaka huu idadi ya watu waliojiandikisha ni 160,000 sawa na asilimia 23 na kuwataka wananchi kujitokeza kujiandikisha kwa muda huu uliobakia.Ndikilo alisema kuwa ni vema wananchi wakajitokeza kwa wingi kujiandikisha ili wapate fursa ya kupiga kura wakati wa uchaguzi huo kwani wasipojiandikisha hawatapata fursa ya kupiga kura siku ya uchaguzi. Mimi nimetumia haki yangu ya kikatiba ya kujiandikisha na ni namba 123 na kwa mtaa huu wanatarajiwa kujiandikisha ni watu 1,332 wenye umri zaidi ya miaka18, alisema Ndikilo. Alisema kuwa kuna baadhi ya watu wanapo- tosha kwamba ukiwa na kadi ya mpiga kura au kitambulisho cha utaifa utaruhusiwa kupiga kura hivyo wasijiandikishe jambo hilo si la kweli kwani huo ni upotoshaji kwani usipojian- dikisha hutapiga kura. Hivyo vitambulisho havitatumika bali watakaoruhusiwa kupiga kura ni wale waliojiandikisha kwenye daftari la mpiga kura kwa eneo unaloishi, alisema Ndikilo.Aidha alitoa mfano wa Halmashauri ya Chalinze kuwa imeandikisha watu 30,785 kati ya wananchi 121,938 na kazi hiyo ilianza Oktoba 8, mwaka huu inatarajiwa kwisha Oktoba 1, mwaka huu hivyo wananchi watumie muda huo uliobaki kujiandikisha ili wasikose fursa ya kuwachagua viongozi wanaowafaa. Mbunge wa Jimbo la Chalinze Ridhiwani Kikwete alisema kuwa changamoto kubwa ni baadhi wananchi kushinda mashambani baada ya mvua kunyesha. Ridhiwani alisema wataendelea kuwahamasisha wananchi wajitokeze kujiandikisha kabla ya muda kwisha na kusema kuwa kazi hiyo ni la muda mfupi lisije kuwagharimu kwa kipindi cha miaka mitano endapo watachaguliwa viongozi wasio na uwezo.  <topic>: KITAIFA 